open-index/open-wikipedia-markdown huggingface dataset:
Plesiadapiformes

Die **Plesiadapiformes** (Simons and Tattersall 1972) is 'n orde van uitgestorwe soogdiere uit die Paleoseen en Vroeë Eoseen van Europa en Noord-Amerika. Daar is meer as 35 genusse en 75 spesies van hulle bekend en hulle was 'n suksesvolle groep. Die orde word gewoonlik beskou as die vroegste verteenwoordigers van die Euarchonta-tak van die Euarchontoglires, een van die vier hoofgroepe van die Plasentalia. 'n Onlangse kladistiese ontleding (Halliday 2015) het dit bevestig, behalwe dat *Purgatorius* -wat uit die Kryt stam en dikwels as die groep se oudste verteenwoordiger beskou word- in hierdie ontleding niet tot hierdie groep behoort nie. Pleks daarvan is dit 'n basale lid van die Eutheria.

Plesiadapiforms het baie ooreenkomste met die Primates en hulle was oorspronklik boombewonende insektivore. Hulle gebit verraai nogtans dat hulle ook plante as voedsel gebruik het. Hulle is nogtans nie die voorouers van die Strepsirhini (halfape) nie. Hulle het net 3 of minder voorkiestande en die halfape het nog vier. Hulle ontbeer ook die postorbitale orbit, 'n benige ring rondom die oë en hul harsings is kleiner. Hul bekendste verteenwoordiger is *Plesiadapis*.

## Verwysings
Linxia-bekken

Die **Linxia-bekken** is 'n paleontologiese vindplaas in die Chinese provinsie Gansu. Die bekken strek oor die graafskappe Hezheng, die weste van Guanghe, die suide van Dongxiang, die oostelike grens van Linxia en Jishishan en die stad Linxia en het 'n oppervlak van ongeveer 1300&nbsp;km2.

Hierdie bekken is gevul met 700-2000 m neerslae van Laat-Senosoïese tyd van die Laat Eoseen tot onlangs.

Die gebied het lank vanweë sy "drakebeendere" bekend gewees, maar dit was in die 1950s die eerste keer dat 'n ploeg geoloë die streek besoek en fossiele soos *Hipparion*, *Chilotherium*, *Palaeotragus* en *Gazella* uit die Neogeen aangetref. Op 'n ander plek vind hulle kwaternêre beende van *Equus*, *Lynx*, *Ochotona* en *Myospalax*. In die 1980s word die streek se belang vir die paleontologie erken en Qiu en sy kollega's het sedert 1987 in hierdie gebied opgrawings uitgevoer. Hulle vind nuwe soogdierspesies soos *Acerorhinus hezhengensis*, *Dinocrocuta gigantea*, *Paraentelodon macrognatus* en *Hipparion gongxiangense*. Daar word eers gedink dat die Plioseen die oudste tyd is waaruit hulle fossiele vind, maar later word ook Midde-Miosene fossiele gevind soos *Platybelodon*, *Anchitherium*, *Hispanotherium* en *Kubanochoerus* In die 1990 word talle fossiele gevind wat steeds ontleed moet word. Daar is ouer materiaal soos *Dzungatherium* uit die Oligoseen.

Daar is vandag heelparty plekke waar gewerk word en waar 'n verskeidenheid aan vondste aangetref word, soos Jiaozigou (Vroeë Mioseen; groot renosters, entelodonte), Yagou (Laat Oligoseen; *Turpanotherium*, *Tsaganomys altaicus*, *Ardynia*) en Dalangou (*Aprotodon*)

## Verwysings
Tillodontia

Die **Tillodontia**  is 'n orde uitgestorwe plasentale soogdiere uit die Paleo- en Eoseen van Asië, Noord-Amerika en Europa.

Hulle is klein tot middelgroot. Die skedel kan 5 tot 37&nbsp;cm lank wees. Hulle was stewige diere. *Trogosus* kon effens soos 'n beer gelyk en 150&nbsp;kg geweeg het. Hulle het taamlik lang, gebuigde kloue en slagtande gehad. Hulle het dalk na wortels en knolle gegrawe. Die snytande lyk effens soos 'n knaagdier s'n, maar hulle is nie daaraan verwant nie. Hulle skelet het steeds primitiewe kenmerke. Hulle het byvoorbeeld nog nege handwortelbene, soos die Eutheria dit ook het. Die later soogdiere het dikwels minder omdat bene versmelt. Die mens het nog agt, beeste en skape net ses. 'n Tillodont soos *Esthonyx* het taamlik volop in die Laat Paleoseen en Vroeë Eoseen van Noord-Amerika voorgekom.

Hulle taksonomiese posisie is onduidelik. Hulle word dikwels as suborde in die asbliktakson Cimolesta geplaas, of in 'n ander asbliktakson "Condylarthra". Daar is ooreenkomste met die Pantodonta en *Esthonyx* het by die onlangse groot kladistiese ontleding van Halliday et al. (2105) uitgekom tusse *Alcidedorbignya* ('n Suid-Amerikaanse Pantodont) en *Cyriacotherium* ('n Kanadese Pantodont) as susterklade van die Pantodont *Coryphodon*. Dit sou bevestig dat hulle in die Ferae-kroongroep van die Laurasiatheria behoort.

## Lede 
* familie Esthonychidae
*** *Adapidium*, *Megalesthonyx*, *Plesiesthonyx*
** subfamilie Trogosinae
*** *Anchippodus*, *Higotherium*, *Tillodon*, *Trogosus*
** subfamilie Esthonychinae
*** *Anthraconyx*, *Esthonyx*, *Indoesthonyx*, *Paresthonyx*
* familie Yuesthonychidae
*** *Yuesthonyx*
* *incert. sede*
*** *Azygonyx, Basalina, Benaius, Dysnoetodon, Interogale, Kuanchuanius, Lofochaius, Meiostylodon, Plethorodon, Simplodon*

## Fotogalery 

Trogosus.jpg|*Trogosus*
Trogosus hyracoides - National Museum of Natural History - IMG 2009.JPG|*Trogosus hyracoides* – in die National Museum of Natural History

## Verwysings
Apheliscidae

Die **Apheliscidae** is 'n familie uitgestorwe plasentale soogdiere uit die Paleogeen van Noord-Amerika.

Van die genusse is: *Aletodon*, *Apheliscus*, *Chambius*, *Dorraletes*, *Gingerichia*, *Haplaletes*, *Haplomylus*, *Litomylus*, *Phenacodaptes*, *Utemylus*

Die taksonomiese posisie is onduidelik. Hulle is waarskynlik verwant aan die Europese Louisinidae en aan die Amphilemuridae. Hulle is soms beskou as onderdeel van die Afrikaanse orde Macroscelidea (die klaasneuse) wat tot die Afrotheria behoort, 'n groep wat lank endemies aan Afrika was.  Onlangse kladistiese ontleding (Halliday 2015) plaas *Haplomylus* (Noord-Amerika en China) en *Apheliscus* Noord-Amerika saam met twee lede van die Amphilemuridae  en *Teilhardia* ('n Lousinied en word deur Halliday in die Afrotheria-tak aangetref.

## Verwysings
Grumman F6F Hellcat

Die **Grumman F6F Hellcat** was 'n eensitplek, eenmotorige vegvliegtuig wat tydens die Tweede Wêreldoorlog deur die Amerikaanse Vloot gebruik is. Die vliegtuig is ontwikkel uit die *Grumman F4F Wildcat* en staan nie verniet bekend as 'n *oorlogwenner* nie. Die vliegtuig is ontwerp en geproduseer in 'n rekordtyd. Met sy debuut in Augustus 1943 het die skaal in die guns van die Amerikaners geswaai. Daarna is alle luggevegte in die Stille Oseaan deur die *Hellcat* oorheers.

In die eerste luggeveg op 4 Desember 1943 het 91 *Hellcats* 50 *A6M Zero*-vliegtuie aangeval; 28 afgeskiet vir die verlies van twee *Hellcats*. Die *Hellcat* was aangedryf deur die *Pratt and Whitney R-2800 Double Wasp*-motor. Hierdie robuuste vliegtuig het 75 persent van alle vyandelike vliegtuie afgeskiet wat deur vliegdekskepe afgeskiet is. In totaal het die *Hellcatt* 'n wen-tot-verloor verhouding van 19:1 gehad.

Die *Hellcat* het die meeste bobaasvlieëniers (of kampioenvegvlieëniers), i.e. vlieëniers wat 5 of meer vliegtuie afgeskiet het, opgelewer: altesaam 307. Die vlootvlieënier luitenant Bill Hardy het op 6 April 1945 'n baasvlieënier in 'n dag geword toe hy vyf Japannese vliegtuie in 70 minute afgeskiet het.

Twee ongewone kenmerke van die *Hellcat* is die landingswiele wat truwaarts terugvou en die kenmerkende 31,13 m2 vlerke; dit is die grootste vlerke van enige vegvliegtuig van die Tweede Wêreldoorlog. Daar is drie 12,7 mm masjiengewere in die buitenste gedeelte van die vlerk wat terugvou, elk met 400 rondtes.

Nagvegter weergawes toegerus met radar het in vroeg in 1940 verskyn en verseker dat die *Hellcat* ten alle tye 'n bedreiging was. Dit gelei tot die gesegde oor die *Hellcat*: *Die groot blou kombers*. Die *Hellcat* was blou geverf aan die bokant. Die vloot baasvlieënier luitenant Alex Vraciu het 19 Japannese vliegtuie afgeskiet terwyl hy *Hellcats* gevlieg het. Dit sluit een poging in van ses vliegtuie in agt minute. Hy het later die *Hellcat* beskyf as: *tough, hard-hitting, dependable - one hell of an airplane*.

Vanaf April 1943 het die Britse Vloot 252 ''Hellcat F6F-3's* ontvang onder die Leen-en-pagwet. Die Britse Vloot het die vliegtuig die *Gannet* genoem. Die vliegtuie het aan baie aksie in Noorweë deelgenaam, die Middellandse See asook die Verre Ooste. Teen die einde van 1945 is alle *Hellcats* egter vervang in die Britse Vloot.

Die laaste *Hellcat* is in November 1945 vervaardig; daar was in totaal 12&nbsp;272 vervaardig, waarvan 11&nbsp;000 in slegs twee jaar. Frankryk het later die vliegtuig gebruik asook Argentinië en Uruguay.

Sommige van die vliegtuie is verander na hommeltuie, vol plofstof gepak en in Augustus 1952 is ses van hulle op teikens in Noord-Korea gerig.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS''. 2015.
Elisabethaanse Bybel

regs|200px
Die ** Elisabethaanse Bybel** (Russies: Елизаветинская Библия, *Jelizawetinskaja Biblija*) is die goedgekeurde weergawe van die Bybel in die Russies-Ortodokse Kerk. Dit is die derde volledige gedrukte weergawe in Kerkslawies, en is in 1751 in Rusland gepubliseer onder, en met die hulp van, die Russiese keiserin Elisabeth. Die vorige weergawes was die Ostrogbybel van 1581 en die Moskoubybel van 1663. 

Keiser Pieter die Grote het in 1712 ’n oekase uitgereik waarin gelas is dat die gedrukte Kerkslawiese teks versigtig met die Grieks van die Septuagint vergelyk moet word en dat dit in elke opsig daarmee moet ooreenstem. Die hersiening is in 1724 voltooi en opdrag is gegee dat dit gedruk word. Pieter se dood in 1725 het dit egter verhoed.

Alle latere herdrukke van die Russiese kerk se Bybel is geskoei op die uitgawe van 1756, wat die goedgekeurde weergawe van die kerk is.

## Sien ook 
Russiese Bybelvertalings

## Verwysings 
## Eksterne skakels 
* Bybelteks van die Elisabethaanse Bybel (PDF-teks in Kerkslawies; webtuiste in Russies)
* 15px Hierdie artikel is vertaal uit die Engelse Wikipedia
Ostrogbybel

regs|200px|Die Ostrogbybel.

Die **Ostrogbybel** (Russies: Острожская Библия, *Ostrozjskaja Biblija*; Oekraïens: Острозька Біблія, *Ostrozka Biblija*) was een van die vroegste Oos-Slawiese vertalings van die Bybel en die eerste volledige gedrukte weergawe in Ou Kerkslawies. Dit is in 1581 in Ostroh in die Pools-Litause Gemenebes (tans in Oekraïne) by die drukker Iwan Fjodorof gedruk met die hulp van die Roeteense prins Konstantin Ostrogski.

Die Ostrogbybel is uit die Griekse Septuagint vertaal en is twee keer gedruk: op 12 Julie 1580 en met 'n hersiene weergawe op 12 Augustus 1581. Dit is 'n monumentale publikasie van 1&nbsp;256 bladsye wat rojaal versier is. Dit was die eerste Bybel wat in Cyrilliese skrif gedruk is en het as model vir latere Russiese weergawes van die Bybel gedien.

Die Bybel is in Rusland, Oekraïne en Belarus gebruik en was ook oorsee bekend. Dit is in 1663 in Moskou herdruk. Dié weergawe is ook bekend as die **Moskoubybel**.

## Sien ook 
Russiese Bybelvertalings

## Eksterne skakels 
*1663-herdruk van die Ostrogbybel [onder bevel van patriarg Nikon] [herdruk](http://www.theeuropeanlibrary.org/portal/?lang=en&coll=collections:a0037&q=(%22ostrog+bible%22)&pos=5&src=SE)
* "The Ostrog Circle and Bible" uit *Ways of Russian Theology*, deur vader George Florovsky
* 15px Hierdie artikel is vertaal uit die Engelse Wikipedia
Sint-Vituskatedraal

duimnael|300px|Die Sint-Vituskatedraal is binne die Praagse kasteelkompleks geleë
duimnael|Venster met kosbare tralieswerk (suidfasade)

Die **Sint-Vituskatedraal** (Tsjeggies:  *Katedrála sv. Víta* oder *Chrám sv. Víta*, met volle naam *Katedrála svatého Víta, Václava a Vojtěcha*) dien as die katedraal van die Rooms-Katolieke aartsbisdom Praag. Die domkerk, wat binne die Praagse kasteelkompleks opgerig is, is die grootste kerkgebou in Tsjeggië. Dit is tydens die regentskap van Karel IV vanaf 1344 aanvanklik deur die Franse boumeester Matthias van Arras en, ná sy afsterwe in 1352, hoofsaaklik deur Peter Parler (1330–1399) volgens die voorbeeld van Franse koninklike katedrale in die Gotiese styl gebou. As kroningskerk van die Boheemse konings het die domkerk nie net as laaste rusplek van Boheemse heersers gedien nie, maar ook as bewaarplek van die Boheemse kroonjuwele wat in die Kroonkamer opgesluit lê.

## Verwysings
Frederik III van Sakse

**Frederik III van Sakse** (Torgau, 17 Januarie 1463 – Lochau, 5 Mei 1525), *die Wyse* genoem, was die oudste seun van keurvors Ernst van Sakse en Elisabeth van Beiere.

In 1486 het hy op 23-jarige leeftyd sy afgestorwe vader as Keurvorstedom Sakse opgevolg, maar die bestuur van die uitgebreide gebied is ook deur sy jonger broer Johan behartig.

In 1493 het Frederik in die geselskap van verskeie ander Duitse adel 'n pelgrimstog na die Heilige Land onderneem. Hiertydens is hy in Jerusalem tot ridder in die Orde van die Heilige Graf geslaan. In sy eie land het hy Lucas Cranach as hofskilder in diens geneem.

In 1502 het hy in Wittenberg die universiteit opgerig waar onder andere Martin Luther gedoseer het. Luther se idees aangaande die geldsugtige pousdom, benewens die ongebreidelde magslus van keiserlike gesag, het sodanig by Frederik III byval gevind dat hy tot steunbetuiging van, en hulpverlening aan Martin Luther oorgegaan het. Daartoe is hy eerder uit politieke oorwegings as 'n ooreenstemming met Luther se teologiese idees beweeg, wat Frederik minder kon onderskryf.

Hierdie oogmerke het bygedra tot sy weiering om Luther se veroordeling as ketter te erken, en sy optrede as Luther se beskermheer toe Luther in 1521 voor die Ryksdag gedaag is.

Alhoewel hy die protestantse hervorming ondersteun het, sou hy sy lewe lank 'n oortuigde Katoliek bly. By sy dood het hy egter die nagmaal-sakrament in albei vorme (brood en wyn) geneem, wat as 'n bekentenis van protestantisme beskou is. Danksy Frederik se politiek kon die hervorming standhou.

Frederik III het ongetroud gebly en is met sy dood in 1525 deur sy jonger broer Johan opgevolg.
Fokker Dr.I

Die **Fokker Dr.I** was 'n driedekkerenkelsitplekvegvliegtuig wat deur die Duitse Lugmag gebruik is tydens die Eerste Wêreldoorlog. Die vliegtuig het bekend geraak omrede die *Rooi Baron* Manfred von Richthofen dit gebruik het. Die vliegtuig is ontwikkel in antwoord op die Britse Sopwith Driedekker. Die afkorting *Dr* is kort vir *Dreidecker*.

## Ontwikkeling 
links|duimnael|Manfred von Richthofen se rooi Dr.I, reeksnommer 425/17
Die *Fokker Dr.I* is so gou moontlik vir produksie gebring in 1917 na sy nooiensvlug op 15 Junie. Dit het die front bereik in Oktober van dieselfde jaar. Die vliegtuig was uiters beweeglik en rats, maar nie so vinnig nie as gevolg van die drie vlerke se verhoogde lugweerstand. 

## Sukses 
Baie van Duitsland se bobaasvlieëniers het die vliegtuig gebruik. Luitenant Werner Voss het tien oorwinnings behaal tussen 3 en 23 September 1917. Hy sterf egter in 'n luggeveg teen 'n *Royal Aircraft Factory S.E.5a*.

Produksiemodelle het Manfred von Richthofen se *Jagdgeschwader* (Vegeskader) in Oktober bereik maar was onmiddellik uit diens onttrek na 'n paar noodlottige ongelukke. Ondersoek is ingestel, wat foute in die vlerkkonstruksie aan die dag gelê het. Nadat dit egter reggestel is, was die *Fokker Dr.I* teen die einde van November terug in aksie. Vervaardiging is in Mei 1918 gestaak en alle *Fokker Dr.Is* is uit diens onttrek. Die vliegtuig is op daardie stadium as ondiensbaar beskou.  

Luitenant Carl Jacobs het die meeste sukses behaal in dié vliegtuig, naamlik 41 oorwinnings.

## Tegniese besonderhede 
## Meer voorstellings 

Fokker Dr.I 3-view silhouette.png
RoteBaron.JPG
Focker DrI.jpg
Fokker DR Blau.jpg

## Sien ook 
* Lys van vegvliegtuie

## Bronnelys 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Anthracobunidae

Die **Anthracobunidae** is 'n uitgestorwe familie soogdiere uit die Eoseen van Indië en Pakistan.

Die groep behoort waarskynlik in 'n basale posisie binne die onewehoewiges. Die fossiele is beperk tot tande, kake en losse skeletdele, maar daar word gedink dat hulle amper so groot as 'n tapir gewees het en 100-275 kg geweeg het.

Van die familie se genusse is: *Anthracobune, Indobune, Jozaria, Lammidhania, Obergfellia, Pilgrimella*

## Verwysings
Afrotheria

Die superorde **Afrotheria** (Stanhope et al. 1998) is een van die vier hoofgroepe van die plasentale kroon-Eutheria. Hierdie soogdiere het op die Afrika-kontinent ontstaan toe dit 'n eilandkontinent was.

Die superorde bevat die volgende huidige soogdierordes:
* Afrosoricida – gouemolle en tenreks
* Macroscelidea – klaasneuse
* Tubulidenta – die aardvark
* Hyracoidea – dassies
* Sirenia – doegongs
* Proboscidea – slurpdiere

Hierdie takson is, saam met die ander drie hooftakke Xenarthra, Euarchontoglires en Laurasiatheria in 1998 op basis van filogenetiese navorsing op ekstante soogdiere se DNS voorgestel en die tradisionele paleontoloë wat hulle taksonomie baseer op die morfologie van fossiele het eers skepties gereageer. Daar is in 2016 steeds geleerdes wat nie saamstem nie, hoewel dit 'n minderheidsposisie weergeef.  In 'n onlangse groot kladistiese ontleding (Halliday) -gebaseer op morfologie van fossiele- word nogtans die vierdeling duidelik teruggevind.

## Kladogram 
Daar is 'n party uitgestorwe groepe wat dalk in die Afrotheria behoort, maar hul posisie in hierdie kladogram is taamlik onduidelik.

## Verwysings
Louis Harold Gray

**Louis Harold Gray FRS** (10 November 1905 – 9 Julie 1965), was 'n wiskundige en fisikus. Hy is bekend vir sy werk op die gebied van die uitwerking van radioaktiwiteit op die menslike liggaam.  Die SI-eenheid, die gray is in sy eer so genoem.

In 1930 behaal Gray sy PhD-graad by die Universiteit van Cambridge.  Sy tesis behandel die absorbsie van harde gammastrale. Hy het tot 1933 aanhou om by Cambridge Universiteit navorsing te doen. Daarna kry hy 'n navorsingspos by Mount Vernon Hospitaal waar hy die nuwe vak van radiobiologie geskep het. In 1953 word hy direkteur van die nuwe BECC- (British Empire Cancer Campaign) navorsingslaboratorium. Die laboratorium is op die erf van die Mount Vernon Hospitaal opgerig.  Ná Gray se dood is die laboratorium as die *Gray Cancer Institute* hernoem.

Die SI-eenheid, die gray (simbool Gy) is in sy eer so genoem. Een gray word gedefinieer as die hoeveelheid straling wat veroorsaak dat een joule energie deur een kilogram materiaal (gewoonlik biologiese weefsel) geabsorbeer word.

## Verwysings
Kwartsiet

[duimnael|Kwartsiet van die [Faerie Glen-natuurreservaat.]]
duimnael|Kwartsiet
duimnael|Kwartsiet

**Kwartsiet** is 'n harde, ongefolieërde metamorfe gesteente, wat oorspronklike 'n suiwer kwartssandsteen was. Die oorspronklike sandsteen is deur middel van temperatuur en druk omgeskakel na kwartsiet. Hierdie proses vind gewoonlik d.m.v. tektoniese drukking in orogenetiese belde plaas.

Suiwer kwartsiet se kleur wissel gewoonlik van wit na grys, maar kan ook verskeie ander kleure hê soos geel, groen, blou, oranje, a.g.v ander minerale. Skakerings van pienk tot rooi is a.g.v. die teenwoordigheid van ysteroksied (Fe2O3).

Tydens die metamorfe proses waartydens sandsteen omskakel na kwartsiet, herkristalliseer die individuele kwartskorrels langs die korrelgrense (tesame met die "sementmateriaal") om 'n massa kwartskristalle te vorm. Tydens hierdie metamorfoseproses word die meeste of al die sedimentêre teksture van die oorspronklike sandsteen vernietig.

Ortokwartsiet is 'n baie suiwer sandsteen wat hoofsaaklik uit goedgeronde kwartskorrels bestaan, wat deur 'n kwartsryke sement gebind word. Dit bestaan gewoonlik uit 99%+ silikondioksied (SiO2), met baie klein hoeveelhede ysteroksied, en spoorminerale soos sirkoon, rutiel en magnetiet wat baie weerstandbiedend is.

Omrede kwartsiet by atmosferiese temperatuur- en druktoestande baie stabiel is, bied dit goeie weerstand teen chemiese verwering. Dus vorm dit baie keer riwwe en kranse a.g.v. die positiewe verwering. Omrede kwartsiet uit bykans suiwer kwarts bestaan, bevat die grond wat daaruit vorm baie min voedingstowwe, en die riwwe en landskappe wat hieruit spruit is gewoonlik yl begroei. Die sandoppervlaktes word dus vinnig en maklik verweer.

## Voorkoms 
In Suid-Afrika kom kwartsiet algemeen voor in die Witwatersrandsupergroep, veral in die Sentrale randgroep. Laasgenoemde is alom bekend vir die gouddraende erts.

## Eksterne skakels 
*
Brandvlei-warmbron

Die **Brandvlei-warmwaterbron** het weens die vergroting van die Marais-meer as deel van die Groter Brandvlei-staatswaterprojek verlore geraak.

Die bron was 'n ses kilometer suid van Worcester in die rigting van Villiersdorp  op die terrein van die Brandvlei-gevangenis.  Met die 11 000&nbsp;m³ water per 24 uur teen 64,2°C wat die bron gelewer het, was dit die sterkste en warmste warmwaterbron in die land.  Nou het die bron onder die water verdwyn en loop dit in die dam. 

Hoër op teen die berg is die aar oopgeboor en word water uitgepomp vir gebruik deur die gevangenis.  Hierdie bronwater is suiwer, smaakloos, swak gemineraliseerd en sonder bewese geneeskragtige waarde. Die bron is nooit behoorlik benut nie. Waarskynlik omdat dit ver van die vroeёre hoofroetes na die binneland was en dalk ook omdat dit te warm was. Die naam Brandvlei verwys na die stoomwolke wat uit die bron opgestyg het.

## Bibliografie 
* Booyens, Bun: *Bronwaters van genesing. Die tradisionele warmbron-waterkuur in ons volksgeneeskunde*. Kaapstad: Tafelberg; vir die Raad vir Geesteswetenskaplike Navorsing, 1981. 
* Die Burger, 6 Februarie, 9 Februarie en 13 Maart 1981.
Warmwaterbronne van Suid-Afrika

Suid-Afrika het ongeveer 90 bekende **warmwaterbronne**  (met 'n temperatuur van bo 25°C)  waarvan 'n derde as vakansieoorde benut word.

## Wes-Kaap 
* Brandvlei-warmbron
* Caledon-warmbron
* Calitzdorp Spa
* Goudini Spa
* Malmesbury-warmbron
* Montagu-warmbron, Baden (Knipes)
* The Baths 
* Toorwater 
* Warmwaterberg

## Noord-Kaap 
* Riemvasmaak-warmbron
* Skroef se Bad

## Oos-Kaap 
* Aliwal-Noord-warmbron
* Cradock-bad
* Fort Beaufort
* Swartkops

## Vrystaat 
* Baden-Baden (by Dealesville)
* Die Bad (tussen Winburg en Bloemfontein)
* Florisbad
* Vermeulenskraal-Noord (tussen Virginia en Odendaalsrus)

## Mpumalanga 
* Badfontein
* Badplaas
* Goederede
* Jarrabad (suidwes van Groblersdal)
* Machadodorp
* Sulphur Springs (by Piet Retief)

## Limpopo 
* Badseloop
* Die Oog, Het Bad, Waterberg, Constantia, Lekkerrus, Driefontein (by Naboomspruit (Mookgophong))
* Evangelina
* Letaba (Die Eiland)
* Loubad
* Tshipise, Sagole, Mphephu
* Tugela aan die Limpopo (by Maasstroom)
* Warmbad (Bela-Bela)

## KwaZulu-Natal 
* Lilani
* Pivaansbad
* Shu Shu
* Swart-Folozi

## Gauteng 
* geen

## Noordwes 
* geen

## Lees ook
*Albionbron
*Gerhardminnebron
*Oog van Kuruman
*Schoonspruitoog
*Zuurbekom

## Bibliografie 
*Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg; vir die Raad vir Geesteswetenskaplike Navorsing, 1981. 
*Kent, Leslie: Die geneeskragtige bronne van Suid-Afrika. Stellenbosch: Suid-Afrikaanse Spoorweë, 1952.
*Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary. Washington: US Government Printing Office, 1965. (Geological Survey Professional Paper 492). op internet beskikbaar.
Plimsoll-lyn

duimnael|links|Plimsoll-lyn op die boeg van 'n skip.
duimnael|140px|Samuel Plimsoll, die ontwerper van die plimsoll-lyn.
Die waterlyn van 'n skip is die lyn op die boeg van 'n skip waar die oppervlak van die water aan die boeg van die skip raak.

Hierdie waterlyn wissel na gelang van die vrag van die skip, met 'n swaar gelaaide skip wat dieper in die water lê, en die waterlyn wat dus hoër op teen die boeg en flanke van die skip lê.

Die **Plimsoll-lyn** is waar die waterlyn lê wanneer 'n skip tot by sy wettige limiet vir sekere watertipes en temperatuur gelaai is, om steeds die dryfvermoë (Engels: *buoancy*) van die skip te verseker. Die term is genoem na Samuel Plimsoll wat dit in 1876 ontwerp het, en word internasionaal vir hierdie doeleinde gebruik.

Dit is belangrik om die onderskeid tussen begrippe **plimsoll-lyn** en **waterlyn** te verstaan, aangesien die plimsoll-lyn bo, of onder, die waterlyn kan lê.

Die boeg van die skip word gewoonlik bo en onder die boeg met verskillende kleure geverf, om hierdie lyn duidelik sigbaar te maak.
duimnael|320x320px|'n Skip se Plimsoll-lyn wat bo die waterlyn lê.
Veldtog Afrikaans

**Veldtog Afrikaans** is ’n bemarkingsveldtog wat op 26 Mei 2016 van stapel gestuur is as deel van die Dagbreek Trust se aksies. Die veldtog se doel is om die Afrikaanse taal te bevorder en as ’n handelsmerk te vestig. Die veldtog bestaan hoofsaaklik uit ’n mediaveldtog wat gebruik maak van radio-, TV-, en buitelugadvertensies om bewustheid te skep vir die groot aantal Afrikaanssprekendes en mense wat dit geniet om Afrikaans te praat. Die advertensies spoor die publiek aan om na die webtuiste Afrikaans.com te gaan wat vir lesers meer inligting bied oor die veldtog.

## Afrikaans.com 
’n Webwerf met die naam *Afrikaans.com* is reeds geskep en is as die *kernelement* van die veldtog beskryf deur dr. Theuns Eloff, voorsitter van die Dagbreek Trust. Die webwerf dien as 'n hulpbron vir Veldtog Afrikaans en dien as die platform vir kompetisies en ander veldtogte wat die positiewe bemarking van Afrikaans in die oog het.

## Verwysings
Ben Howard

**Benjamin John "Ben" Howard** (* 24 April 1987) is 'n Engelse sanger-liedskrywer. In 2008 stel hy sy debuut-EP vry, getiteld *Games in the Dark*, gevolg deur *These Waters* EP in 2009 en *Old Pine* EP in 2010. In 2011 word sy deurbraakateljeealbum, *Every Kingdom*, vrygestel, gevolg deur nog twee EP's: *Ben Howard Live* EP (2011) en *The Burgh Island E.P.* (2012). Hy ontvang in 2013 die Brit-toekenning vir Britse manlike solokunstenaar. In Oktober 2014 stel hy sy tweede ateljeealbum vry, getiteld *I Forget Where We Were*.

Howard het tans platekontrakte met die platemaatskappye Island en Communion.

## Toekennings en nominasies 
### BRIT-toekennings 
### Mercury-prys 
## Diskografie 
* 2011: *Every Kingdom*
* 2012: *The Burgh Island* EP
* 2014: *I Forget Where We Were*
* 2018: *Noonday Dream*
* 2021: *Collections from the Whiteout*

## Verwysings 
## Eksterne skakels 
*  
*
Lys van woestyne

duimnael|regs|250px|Die Kalahari-woestyn in Namibië

In teenstelling met wat mense normaalweg dink, is 'n woestyn nie noodwendig 'n warm, droë plek nie, maar 'n plek wat tipies minder as 10&nbsp;mm reën per jaar kry, en/of nie H2O in watervorm het nie. 'n Voorbeeld hiervan is die Antarktiese woestyn, waar H2O altyd in ysvorm vasgevang is, en 'n gemiddelde temperatuur van onder 0°C het.

Die volgende is 'n onvolledige lys van die woestyne in die wêreld.
* Antarktiese woestyn – Antarktika) – die grootste woestyn in die wêreld.
* Arabiese woestyn – (Midde-Ooste)
* Arktiese woestyn – (Arktika) – oor die see geleë, nie oor 'n kontinent nie.
* Atacamawoestyn – Suid-Amerika – die droogste woestyn in die wêreld
* Gibsonwoestyn - (Wes-Australië)
* Gobiwoestyn – (Asië)
* Groot Komwoestyn (Engels: *Great Basin Desert*) – (Noord-Amerika)
* Groot Sandwoestyn - Wes-Australië
* Groot Victoriawoestyn – (Australië)
* Kalahariwoestyn – (Suidelike Afrika)
* Klein Sandwoestyn - Australië
* Namibwoestyn – Suidelike Afrika (Namibië) – die oudste woestyn in die wêreld
* Patagoniese Woestyn – (Suid-Amerika)
* Pedirkawoestyn - Australië
* Rooi Woestyn - Suid-Afrika
* Saharawoestyn – (Noord-Afrika)
* Simpsonwoestyn - Australië
* Siriesewoestyn – (Midde-Ooste)
* Strzeleckiwoestyn - Australië
* Sturt Klipwoestyn - Australië
* Tanamiwoestyn - Australië
*Tibetse woestyn
* Tirariwoestyn - Suid-Australië
Volkwyn-stoel

Die **Volkwyn-stoel** is 'n variant van die Regency-stoel. Die stoele is van stink- en geelhout, met 'n riempie sitplek en gedetailleerde draaiwerk in die voorpote en die ruglatjies. Omdat daar so baie variasies in die Volkwyn-stoel is, is daar dus nie een spesifieke voorbeeld nie. Dit word ook aangetref in die Oos-Kaap en staan daar bekend as die Grahamstad-stoel. 'n Bekende familie van meubelmakers in die Suid-Kaap, die Volkwyns van Friemersheim, se naam is aan die tipe stoel gekoppel.

## Bibliografie 
* Baraitser, Michael en Anton Obholzer: Cape country furniture. Kaapstad: Struik, 1978. 
* Burden, Matilda: Ou-Kaapse meubels. Studies in style. Stellenbosch: SUN Media, 2013.
Pieter Groenewald

Dr. **Pieter Groenewald** (* 27 Augustus 1955 as Petrus Johannes Groenewald) is ’n Suid-Afrikaanse politikus. Hy dien sedert 3 Julie 2024 as Minister van Korrektiewe Dienste in die Regering van Nasionale Eenheid. Groenewald is ’n stigterslid en die voormalige nasionale leier van die Vryheidsfront Plus van 2016 tot Februarie 2025, lid van die parlement van Suid-Afrika, en lid van die dagbestuur van die Organisasie van Nie-verteenwoordigde Nasies en Volkere. Groenewald was van 1994 tot Maart 2017 die provinsiale leier van die Vryheidsfront Plus in Noordwes en hy was Federale Voorsitter van die Vryheidsfront Plus van 11 Augustus 2011 tot 12 November 2016, toe hy as nasionale leier van die party verkies is. Hy was van 1994 tot 1999 voorsitter van die parlement se portefeuljekomitee op verdediging.

## Vroeë lewe en opleiding 
Na afloop van sy hoërskoolloopbaan meld Groenewald aan vir militêre diens by die Weermag se beredesentrum in Potchefstroom. Na afloop van sy militêre diens verwerf hy ’n B.Iuris-graad aan die Potchefstroomse Universiteit vir Christelike Hoër Onderwys. Hy het ook ’n nagraadse diploma in kommunikasie voltooi, gevolg deur ’n meestersgraad in 2005 in bestuur en ontwikkeling met sy verhandeling *Die oorloopklousule as faktor in die herskikking van die Suid-Afrikaanse partypolitiek* en ’n doktorsgraad in 2013 in politieke wetenskap met die titel van sy proefskrif *Die Suid–Afrikaanse nasionale kiesstelsel : ’n kritiese ontleding en alternatiewe*. Hy het talle oorsese studietoere onderneem.

## Verwysings 
## Eksterne skakels 
* Biografiese profiel op partywebwerf
* 
* Dr Pieter Groenewald  op Who's Who Southern Africa
Russiese Bybelvertalings

duimnael|*Biblija Roeska* van Skarina.

Die tradisie van **Bybelvertalings in Rusland** begin met weergawes van die Bybel in Ou Kerkslawies. Die Elisabethaanse Bybel (Russies: Елизаветинская Библия, *Jelizawetinskaja Biblija*) is die derde volledige gedrukte weergawe in Kerkslawies, en is in 1751 in Rusland gepubliseer onder die Russiese keiserin Elisabeth. Die vorige weergawes was die Ostrogbybel van 1581 en die Moskoubybel van 1663. 

Die eerste Bybel in Russiese streekstaal het in 1876 verskyn. Ná die stigting van die Russiese Bybelgenootskap in 1812 in Sint Petersburg is ’n vertaling met die toestemming van tsaar Alexander I aangepak deur Filaret, rektor van die Teologiese Akademie van Sint Petersburg (later metropolitaan van Moskou), en ander lede van die akademie.

Die Evangelies is in 1818 gepubliseer en die hele Nuwe Testament in 1822. Ook in 1822 is Filaret se vertaling van die Psalms gepubliseer. In 1825 is die Pentateug, Josua, Rigters en Rut uitgereik. In 1826 is die Bybelgenootskap saam met verskeie privaat organisasies verbied en die vertaling is eers in 1858 hervat. In 1876 is die hele Bybel in een volume gepubliseer. Dit word die Sinodale Weergawe genoem. Die boeke van die Ou Testament volg die orde van die Septuagint en die Kerkslawiese Bybel, hoewel dit op die Hebreeuse Bybel geskoei is. Die Apokriewe boeke vorm ook deel van die Russiese Bybel. 

## Onlangse weergawes 
Sedert 1990 het die Russiese Bybelgenootskap en Protestante in Rusland nuwer vertalings in Russies die lig laat sien. In September 2000 het die Internasionale Bybelgenootskap ’n dinamiese weergawe, die *Slowo Zjizni*, uitgegee wat die Russiese weergawe van die Engelse *New International Version* is. In Mei 2015 het die Bybelvertalingsinstituut aan die Teologiese Seminaar Zaokski in Rusland en die Bybelse Teologiese Instituut St. Andrew in Moskou ’n nuwe vertaling gepubliseer wat op die oorspronklike tale se geskrifte geskoei is. Dit is vertaal deur ’n interkerklike span geleerdes onder die redakteurskap van M.P. Koelakof en M.M. Koelakof.Die Jehovasgetuies het hul *New World Translation of the Holy Scriptures* ook in Russies vertaal.

Die volgende weergawes bestaan onder meer:
*«Святая Библия, Новый Перевод на Русский Язык» (*Die Bybel, die Nuwe Russiese Vertaling*), deur die Internasionale Bybelgenootskap. 
*«Библия, Современный русский перевод» (*Die Bybel, die Moderne Russiese Vertaling*), deur die Russiese Bybelgenootskap.
*«Священное Писание. Перевод нового мира». Russiese vertaling van die *New World Translation of the Holy Scriptures*.
*«Библия. Книги Священного Писания Ветхого и Нового Завета в современном русском переводе» (*Boeke van die Heilige Skrif van die Ou en Nuwe Testament in ’n Moderne Russiese Vertaling*), deur die Bybelvertalingsinstituut en die Bybelse Teologiese Instituut St. Andrew.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Suna Venter

**Suna Venter** (- 29 Junie 2017) was 'n Suid-Afrikaanse joernalis. Sy het as vervaardiger van aktuele sake by RSG onder uitvoerende vervaardiger Foeta Krige gewerk. In die aanloop tot haar dood het sy onder verskeie pogings op haar lewe deurgeloop, is sy etlike male met doodsdreigemente geteister, en verskeie kere geïntimideer en geviktimiseer.

## SAUK 8 
Suna Venter was een van agt joernaliste wat in Julie 2016 deur die SAUK afgedank is nadat hulle protes aangeteken het teen vermoedelike onregmatige inmenging in redaksionele beleid by die openbare uitsaaier. Die ander betrokke joernaliste was Foeta Krige, Busisiwe Ntuli, Krivani Pillay, Jacques Steenkamp, Lukhanyo Calata, Vuyo Mvoko, en Thandeka Gqubule. drie keer aangerand, en het sy onder 'n aantal huisinbrake deurgeloop. Haar naasbestaandes en familie is van mening dat hierdie voorvalle tot haar dood gelei het.

## Verwysings
Gamtoosmond

**Gamtoosmond** (Eng: *Gamtoos Mouth*) is 'n klein dorpie aan die monding van die Gamtoosrivier in die Oos-Kaapprovinsie van Suid-Afrika, effens wes van Gqeberha. Dit val onder die Kouga Plaaslike Munisipaliteit en is veral 'n toeriste-vakansieoord met kampering aan die rivieroewers en toegang tot die breë strande van die Indiese Oseaan.

Die rivier word by sy monding grotendeels deur 'n sandbank afgesluit, wat 'n strandmeer vorm wat geskik is vir swem, kano's en roeibootjies. 

## Verwysings
Desmostylia

Die **Desmostylia** is 'n uitgestorwe orde plasentale soogdiere. Hul fossiele word in mariene sedimente in die Oligoseen-Mioseen van die noordelike Stille Oseaan aangetref.

Desmostylia is tradisioneel beskou as die verwantes van die Sirenia en die Proboscidea en dit plaas hulle in die Afrotheria-tak van die plasentale soogdiere. Daar is nogtans nooit fossiele van hulle rondom Afrika se kuste gevind nie en daar is ook kladistiese ontledings wat hulle as 'n basale groep van die Perissodactyla plaas, wat op Laurasiatheria-verwantskap sou dui.

Hul tande verskil van alle ander soogdiere s'n en dit is nie seker wat hulle gevreet het nie. Hulle was waarskynlik herbivoor en het dalk kelp gevreet. Hulle was veral seediere maar het soos robbe ook aan land kan kom.
## Galery 

Paleoparadoxia BW.jpg|*Paleoparadoxia*
Em - Paleoparadoxia model.jpg|*Paleoparadoxia*
Desmostylus2DB.jpg|*Desmostylus*
Desmostylus 3 NT.jpg|*Desmostylus*

## Verwysings
OLAF

duimnael|*OLAF* se kantore in Brussel.

**OLAF** (Frans: *Office de Lutte Anti-Fraude*) is 'n agentskap van die Europese Kommissie wat in die Europese Unie bedrog en korrupsie moet beveg. Die organisasie probeer veral om seker te maak dat die EU se geld sy regte bestemming bereik.

## Geskiedenis 
Die UCLAF (*Unité de Coordination de La Lutte Anti-Fraude*) soos dit toe genoem is, is in 1988 opgerig. Aanvanklik het dit net die lidstate in hulle werk gehelp, maar in 1995 het dit die reg gekry om op eie inisiatief ondersoeke te begin. In 1999 het die Santer-Kommissie uitgetree vanweë 'n korrupsieskandaal rondom Édith Cresson. Die UCLAF het OLAF geword en sy magte is verder uitgebrei. Franz-Hermann Brüner het die eerste Direkteur-Generaal geword. Die jaar 2006 was die eerste waarin die getal ondersoeke wat OLAF self begin het net so groot was as dié wat op inisiatief van die lidstate begin is. In 2010 het OLAF op sy webwerf aan burgers die moontlikheid gegee om bedrog aan te meld.

## Verwysings
Fokker Eindecker

Die **Fokker Eindecker** was 'n reeks van vegvliegtuie wat deur Duitsland gebruik is tydens die Eerste Wêreldoorlog. Die vliegtuig was 'n enkelsitplek, enkelmotor, monovlerkvliegtuig wat ontwikkel is uit die vooroorlogse *Fokker M.5*. Soos die M.5 het dit nie oor rolroere beskik nie maar *vlerkbuig* tegnologie gebruik om te rol. Dit was die eerste vliegtuig wat toegerus was met 'n gesinchroniseerde vuurmeganisme, wat toegelaat het dat die masjiengeweer deur die skroef kon vuur. Hierdie meganisme het aan die vliegtuig 'n groot voordeel verleen en van vele oorwinnings verseker. Dit het op 1 Augustus 1915 begin toe Max Immelmann sy eerste, asook die *Eindecker* se eerste oorwinning behaal het. Die feit dat die vlieënier kon vuur op sy lyn van vlug het aan hulle 'n groot voordeel gegee. Dit het aan die Duitsers 'n tydperk van beheer oor die lugruim op die Wes-front verseker en het 'n tydperk begin wat die *Fokker Scrourge* genoem is. 

Bobaasvlieëniers soos Immelmann en Oswald Boelcke het 'n gros oorwinnings behaal met die *Eindecker* wat van hulle nasionale helde gemaak het. Tog het die *Eindecker* nie sy volle potensiaal bereik nie, deels omrede die Duitsers bang was dat een in die hande van die Geallieerdes kan val en hulle dus die sinchronisasie tegnologie kan namaak en tweedens omrede produksie probleme veroorsaak het dat daar nooit meer as 100 in diens was nie.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Fokker D.VII

Die **Fokker D.VII** was 'n dubbeldekker, enkelsitplek vegvliegtuig wat deur Duitsland gebruik is tydens die Eerste Wêreldoorlog. Die vliegtuig was ontwerp deur Reinhold Platz van *Fokker-Flugzeugwerke*. Daar was ongeveer 3,300 van die vliegtuie vervaardig in die tweede helfte van 1918. Dit was 'n puik vliegtuig wat homself gou bewys het. Na die vredesluiting op 11 November 1918 het die Geallieerdes geëis dat alle *Fokker D.VII* vliegtuie aan hulle oorhandig word.

Die eerste toetsvlug is onderneem deur Manfred von Richthofen die beroemde Duitse bobaasvlieënier. In April 1918 is die vliegtuig in diens gestel met *Jagdgeschwader 1*, Richthofen se ou eenheid wat op daardie stadium onder die leiding was van Herman Goering na Richthofen se dood. Die *D.VII* was gewild onder die vlieëniers omrede dit maklik was om te vlieg. Die Duitse vlieëniers het baie Geallieerde vliegtuie afgeskiet in 'n kort tydperk. Duitsland se eerste ware vloot vegvliegtuig eenheid, *Marine-Feld-Geschwader*, was eers in Mei 1917 gevorm en toegerus met die *D.VII*. Op 12 Augustus 1917 het hulle 19 Britse vliegtuie afgeskiet sonder enige verliese. Die enigste Geallieerde vliegtuige wat kon meeding met die *D.VII* was die Sopwith Camel en die SPAD S.XIII.

Toe die oorlog tot 'n einde kom op 11 November 1918 was daar reeds 'n 1,000 van die *D.VII* gebou. Die *Fokker*-maatskappy, wat aan die Nederlander, Anthony Fokker behoort het, het na die oorlog van die ''D.VII's* as onderdele na Nederland gesmokkel waar hy voortgegaan het om hulle te vervaardig. Die Nederlandse Lugmag het na die oorlog voortgegaan om *D.VII's'' te gebruik; tewens dit was gebruik tot in die laat 1920's in Nederlands Oos-Indies. Voormalige Duitse ''D.VII's* is ook deur ander Europese lugmagte gebruik.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS''. 2015.
Fokker D.XXI

Die **Fokker D.XXI** was 'n vegvliegtuig wat deur *Fokker* gebou is vir die *Militaire Luchtvaart van het Koninklijk Nederlandsch-Indisch Leger (ML-KNIL)*. Dit het die standaardvegter geword vir drie lande: Nederland, Finland en Denemarke. Die eerste van die Nederlandse Lugmag se vliegtuie het in mid-1938 gevlieg en almal is vroeg in September 1938 afgelewer. Toe Duitsland Nederland binnegeval het in Mei 1940, het Nederland oor 28 ''Fokker D.XXI's'' beskik. In die vyf dae voor Nederland oorgegee het, het die Nederlandse vlieëniers teen 'n oormag geveg. Op 10 Mei het hulle 37 *Junkers Ju 52* vragvliegtuie op een oggend vernietig. Die vlieëniers het aangehou veg totdat hulle ammunisie opgeraak het.

Finland het die vliegtuig onder lisensie vervaardig vanaf 1939 tot 1944. Sommige van die modelle is verander om die *Pratt and Whitney Twin Wasp Junior* motor van 825 perdekrag of die *Bristol Peagsus* motor te kan gebruik. By al die Finse vliegtuie was vier masjiengewere in die vlerke gemonteer. Hulle was ook toegerus met ski's in die winter.

Denemarke het beide Nederlands- en Deensvervaardigde vliegtuie gebruik.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Caledon-warmbron

Die **warmwaterbron by Caledon** in die Wes-Kaap is teenswoordig op die terrein van 'n hotel geleë.

Daar is sewe fonteine waarvan ses warm en vreemd genoeg een koue water lewer. Daagliks verskaf die warmbronne sowat 800 000 liter teen 49°C. Omdat dit ysterhoudend is, is die water bruin van kleur.

Hierdie bronne by Swartberg was reeds aan die inheemse bevolking bekend en het in die 1680’s onder die aandag van die VOC gekom. Dit was dan ook die eerste bron wat die Europese setlaars hier teëkom en deur hulle benut is. In 1708 het die Duitse reisiger Peter Kolbe en in 1710 kommissaris Govert Cnoll die bron besoek. Kort daarna is die vryburger Ferdinand Appel 'n stuk grond hier toegewys, op voorwaarde dat hy 'n huis bou vir mense wat die bad wil gebruik. In daardie tyd het die geneeskunde 'n sterk geloof gehad in die helende werking van warm bronwater, 'n geloof wat tot vroeg in die 20ste eeu voortbestaan het en daarom was die Caledon-bad ver buite die landsgrense bekend. Die VOC se hospitaal aan die Kaap het pasiёnte gereeld verwys na die VOC-herstelposte, die Zwartbergbad en die bronne by Malmesbury en The Baths by Citrusdal, om die warm mineraalryke water te drink en om daarin te bad. In die Bataafse bewindstydperk aan die Kaap het goew. Jan Willem Janssens sy besondere belangstelling in die bron getoon deur dr. J.F. Hӓssner aan te moedig om dit te koop. In 1902 het die maatskappy The Caledon Baths Ltd. onder voorsitterskap van die bekende sakeman William Spilhaus die eienaar geword.

Die dorp Caledon het langs die bron ontwikkel.

## Lees ook
*Warmwaterbronne van Suid-Afrika

## Bibliografie 
* Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg, vir die Raad vir Geesteswetenskaplike Navorsing, 1981. 
*Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary. Washington: US Government Printing Office, 1965. (Geological Survey Professional Paper 492). Internet-aanlyn beskikbaar.
Roland Trimen

[duimnael|links|upright|Plaat wat gepaard gaan met sommige nuwe [Suid-Afrikaanse spesies van *Lycaenidae Trans. ent. Soc. Lond.* in 1874]]
**Roland Trimen** (1840 – 1916) was 'n Britse natuurkundige. Hy is Engeland gebore en arriveer in 1860 in die Kaap. Hy wy 'n jaar aan studie en versameling van skoenlappers. Sy ontdekkings is deur die Britse Museum gepubliseer. Hy het gewerk as die kurator van die Suid-Afrikaanse Museum in Kaapstad en het baie oor insekte geskryf.

## Bron 
* Rosenthal, Eric, *Ensiklopedie van Suidelike Afrika*
* They apply the sciences... In: Lantern. Tydskrif vir Kennis, Kuns en Kultuur. Jaargang 26, nr. 3, September 1980

## Eksterne skakels
Twaalf Apostels

duimnael|300px|Die Twaalf Apostels

Die **Twaalf Apostels** of **Gewelberge** is deel van die Tafelbergreeks wat oor Kampsbaai uitkyk. Die reeks strek oor 6&nbsp;km, amper tot by Houtbaai. 

Die Twaalf Apostels is 'n gewilde bestemming vir stappers en bergklimmers. Daar is altesame 26 staproetes op die gebergte, waarvan tien gereeld gebruik word. Die gewildste roete is Kasteelspoort.

## Verwysings 
## Bron 
* Rosenthal, Eric, *Ensiklopedie van Suidelike Afrika*, 1967
Jakaranda (dubbelsinnig)

**Jakaranda** en variasies in spelling kan na die volgende verwys:
* Die spesie *Jacaranda mimosifolia*, algemeen bekend as die Jakarandaboom.
* Die plant genus Jacaranda. 
* Pienkjakaranda
* Pretoria, Gauteng, Suid-Afrika, word in die volksmond "Jakarandastad" genoem.
* 'n Pretoriase radiostasie met die naam Jacaranda FM.
* Die Griekse vragskip Jacaranda.
Mikojan-Goerewitsj MiG-3

Die **Mikojan-Goerewitsj MiG-3** was 'n Russiese veg- en onderskepvliegtuig wat tydens die Tweede Wêreldoorlog gebruik is. Die vliegtuig is ontwikkel uit die *Mikojan-Goerewitsj MiG-1*. Verbeterings aan die *MiG-1* is: groter togafstand, beter beskerming en verbeterde bewapening. Die *MiG-3* was beskikbaar vanaf April 1941 tesame met die *MiG-1*. Die een nadeel van die *MiG-3* is dat dit doeltreffender was teen hoogtes bo 5&nbsp;000 m. Sy spoed het egter verseker dat hy die *Luftwaffe* se vegters goed kon teenstaan.

Die vegvliegtuig is in April 1941 ontplooi op die front saam met die *MiG-1*, wat aanhou vervaardig is ten spyte van sy swakhede. Die Russe het gevoel alhoewel die *MiG-1* half verouder is, is dit beter om hulle te ontplooi as om geen vliegtuie teen die Duitsers te ontplooi nie. Die *MiG-3* was 'n moeilike vliegtuig om te vlieg, maar sy spoed het verseker dat hy mededingend in die lug was. Produksie van die *MiG-3* is in 1942 gestaak; teen daardie tyd het die *Luftwaffe* se nuwe vegters die oorhand oor die *MiG-3* gekry. Daar is altesaam 3&nbsp;422 *MiG-1*- en *MiG-3*-vliegtuie vervaardig. Die vliegtuig is van die front verwyder en vir verkennings- en ondersteuningsvlugte gebruik.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Jo Black

**Jo Black** (gebore Januarie 1982) is 'n Afrikaanse sanger van Pretoria. Jo het in Pretoria-Noord grootgeword en na skool in die konstruksiebedryf begin werk. Daarna begin hy sy eie inisiatief met die naam *Be That Guy / Be That Girl*, 'n beweging wat kinders help bou aan 'n positiewe houding, waarna hy sy musiekloopbaan begin.

Sy eerste enkelsnit *Skepe* word in Desember 2016 op YouTube vrygestel en bereik binne die eerste 5 maande 1&nbsp;022&nbsp;000 YouTube trefslae. Sy debuutalbum *Skepe* is op 31 Maart 2017 vrygestel.

## *Be That Guy*-braai 
Jo Black het die ''"'Be That Guy Braai"* in Montana, Pretoria begin, *"om hoop en inspirasie vir die manne te gee"*. Die *"Be That Guy-braai"''-konsep het versprei en word nou op Vrydae-oggende landwyd gehou.

## Persoonlike lewe 
Black ondergaan in September 2018 'n nekoperasie nadat twee van sy nekwerwels gedisintegreer het. Sy stembande was in gedrang en dokters het aanbeveel dat 'n operasie dringend uitgevoer word. Die operasie is op Sondag, 9 September 2018 suksesvol uitgevoer, en al Black se geskeduleerde optredes in September 2018 is gekanselleer.

## Verwysings 
## Bronne 
* 

## Eksterne skakels 
* 
* 
* 
* Onderhoud met Jo Black op *Die Groot Ontbyt*, 5 Apr 2017.

### Musiekvideo's 
* 
*
Die onbekende

***Die onbekende*** is die debuutateljeealbum van Afrikaanse musikant Jac Blanc. Dit is in 2007 deur die plaatetiket Musicology vrygestel.

## Snitte 
## Verwysings
Kommissie Juncker

Die **Kommissie Juncker** was die Europese Kommissie van 2014 tot 2019

Dit bestaan uit 28 lede; een uit elke lidstaat. Die lede is:

*Jean-Claude Juncker (Lux) - president
*Frans Timmermans (NL) - eerste adjunkpresident 
*Frederica Mogherini (I)- Hoë verteenwoordiger van die Unie vir buitelandse sake; adjunkpresident
*Andrus Ansip (Est) - adjunkpresident
*Maroš Šefčovič (Slk) - adjunkpresident
*Valdis Dombrovskis (Lv) - adjunkpresident
*Jyrki Katainen (Fin) - adjunkpresident
*Günther Oettinger (D) 
*Johannes Hahn (Aus)
*Cecilia Malmström (Sw)
*Neven Mimica (Hr)
*Miguel Arias Cañete (ES)
*Karmenu Vella (Mlt)
*Vytenis Andriukaitis (Lit)
*Dimitris Avromopoulos (Gr)
*Marianne Thyssen (B)
*Pierre Moscovici (F)
*Christos Stylianides (Cy)
*Phil Hogan (Irl)
*Violeta Bulc (Slv)
*Elżbieta Bieńkowska (Pl)
*Vĕra Jourová (Cz)
*Corina Creţu (Rom)
*Margrethe Vestager (Dk)
*Carlos Moedas (Pt)
*Julian King (GB)
*Tibor Navracsics (H)

Vroeër lede
*Kristalina Georgieva (BG) (2014-2016) het uitgetree omdat sy vir die Wêreldbank het gaan werk
*Jonathan Hill (GB) (2014-2016) het uitgetree ná die referendum oor die uittreding van die Verenigde Koninkryk

## Verwysings